**MEGÁLLAPODÁS**

**VÍZIKÖZMŰ INGYENES ÁTRUHÁZÁSÁRÓL**

amely létrejött egyrészről

**Heves Megyei Vízmű Zártkörűen Működő Részvénytársaság**

székhely: 3300 Eger, Hadnagy utca 2.

cégjegyzékszám: 10-10-020086

adószám: 11164810-2-10

képviseli: Sasvári Szilárd vezérigazgató

mint átruházó (a továbbiakban: **Átruházó**)

másrészről

**Eger MJ Város** **Önkormányzata**

székhely: 3300 Eger, Dobó tér 2.

törzskönyvi szám: 729325

adószám: 15729325-2-10

képviseli: Vágner Ákos polgármester

mint átvevő (a továbbiakban: **Átvevő,** együttesen: **Felek**) között az alulírott napon, az alábbi feltételekkel.

1. **ELŐZMÉNYEK**
   1. Átruházó a Víziközmű-fejlesztési és Ellentételezési Alapról szóló 24/2023. (XII.13.) EM rendelet 5.§ (1) bekezdésében bekezdése alapján a rendelet 2. melléklete szerinti, a víziközmű szolgáltató által elkülönítetten kezelt, és kizárólag a víziközművek fenntartására fordítható összeg terhére **Eger településen az alább felsorolt beruházásokat,** vízközmű létesítmények kivitelezését valósította meg:

* Eger, Vitkovics u. ivóvízvezeték rekonstrukció 273 m D 90 KPE
* Eger, Nyíl u.-Kilián u. DN 400 ivóvízvezeték befűzése DN 300 KPE csővel, 4 db csomópont rekonstrukció
* Déli vízmű rekonstrukció
* Eger, Bástya u. ivóvíz vezeték rekonstrukció
* Eger Pozsonyi u. szennyvíz csatorna rekonstrukció
* Eger északi kutak kútfejgépészet rekonstrukció
* Eger, Darvas u. ivóvíz vezeték rekonstrukció
* Eger városban ivóvíz házibekötés rekonstrukció (több helyszínen)
* Eger, szennyvíztisztító telep gépészeti rekonstrukció
* Eger városban szennyvíztisztító aknák rekonstrukciója
* Eger Telekesi u. 70 fm DN200 ivóvíz vezeték rekonstrukció
* Eger, Cifrakapu u. 136. ivóvíz bekötővezeték rekonstrukció
* Eger, SZA-1 Szennyvízátemelő gépészeti és építészeti rekonstrukciója
* Eger, Leányka u. 5560. HRSZ vízmű területen napelem kiépítése
* Eger, Árok köz, 60 fm, DN80 AC vezeték rekonstrukciójára
* Eger, Károlyi Mihály utca 100 fm DN80 AC vezeték rekonstrukciójára
* Eger, Felvég u., Szarvaskői út csomóponti aknák rekonstrukciója
* Eger, Honfoglalás utca 231 fm DN 80 AC vezeték, és házi bekötések rekonstrukciója
* Eger, Szaicz Leó utca 143 fm DN 80 AC vezeték, és házi bekötések rekonstrukciója
* Eger, Maklári út 164. Tűzcsap és házi bekötés rekonstrukció
  1. A beruházás megvalósításával a víziközmű jelenleg az Átruházó nyilvántartásában van. A víziközmű-szolgáltatásról szóló 2011. évi CCIX. törvény (Vksztv.) 6. § (1) bekezdése alapján víziközmű kizárólag az állam vagy települési önkormányzat tulajdonában állhat. Felek annak érdekében, hogy a fenti jogszabályi rendelkezésnek eleget tegyenek jelen megállapodás útján megállapodnak abban, hogy az Átruházó a jelen szerződés szerinti víziközművet térítésmentesen az Átvevő tulajdonába adja.

1. **A MEGÁLLAPODÁS TÁRGYA**
   1. Az Átruházó kizárólagos nyilvántartásában állnak a jelen szerződésben megjelölt víziközművek, rendszerfüggetlen víziközmű-elemek és vízilétesítmények (a továbbiakban együtt: Vagyonelemek).
   2. Jelen szerződéssel az Átruházó a Vagyonelemek tulajdonjogát az Átvevőre átruházza.
   3. Felek kijelentik, hogy térítésmentes vagyonátruházásban állapodnak meg. A Vksztv. 79.§ (8) bekezdése alapján, ha az ellátásért felelős és a víziközmű-tulajdonos gazdálkodó szervezet, az ellátásért felelős 5/F.§ (2) bekezdés a) pontjában meghatározott tevékenységének elvégzése körében a víziközmű térítésmentes átruházásáról állapodik meg, a térítésmentes vagyonátruházás az általános forgalmi adó szempontjából közcélú adománynak, a társasági adó szempontjából a víziközmű-szolgáltatást végző vállalkozási, bevételszerző tevékenységével összefüggő költségnek, ráfordításnak minősül. Ezért általános forgalmi adó és társasági adó fizetési kötelezettség az átruházással kapcsolatban nem merül fel.
   4. A Vagyonelemek tulajdonjogi átruházásának időpontja 2024. december 31.
   5. A vagyonelemek átruházása nyilvántartási értéken történik.
   6. Az Átruházó a számviteli nyilvántartásaiból ezzel a nappal vezeti ki a Vagyonelemeket, és az Átvevő ezzel a nappal vezeti be azokat a számviteli nyilvántartásaiba. Az Átvevő a könyveiben az Átruházónál nyilvántartott értéken veszi tulajdonba a Vagyonelemeket.
2. **ÜZEMELTETÉS**
   1. Szerződő felek rögzítik, hogy a közöttük fennálló bérleti-üzemeltetési szerződés hatálya külön módosítás nélkül kiterjed a jelen megállapodás alapján az önkormányzat tulajdonába kerülő vagyonra.
   2. Átvevő ellátásért felelős a Vagyonelemek tulajdonjogának átvételével azonos időpontban üzemeltetésre visszaadja Átruházónak a vagyontárgyakat.
3. **SZAVATOSSÁG**
   1. Átruházó kijelenti, hogy a Vagyonelemek per-, teher- és igénymentesek, azokon harmadik személynek nem áll fenn olyan joga, amely az Átvevő tehermentes tulajdonszerzését, valamint az Átvevő Vagyonelemekkel való rendelkezését akadályozná, vagy korlátozná.
   2. Az Átruházó kijelenti továbbá, hogy a Vagyonelemek kivitelezése szabályszerűen, a vonatkozó jogi-, hatósági-, és műszaki előírásoknak megfelelően történt.
4. **ZÁRÓ RENDELKEZÉSEK**
   1. Jelen megállapodásra, valamint a megállapodásban nem szabályozott kérdésekre Magyarország jogszabályai, különösen a Polgári Törvénykönyvről szóló 2013. évi V. törvény, valamint Vksztv. rendelkezései az irányadóak.
   2. Jelen megállapodás 4 eredeti példányban készült, amelyből 2 példány az Átruházót, 2 példány pedig az Átvevőt illeti meg.
   3. A jelen megállapodást a Felek elolvasták, az abban foglaltakat mindenre kiterjedően megismerték, magukra nézve kifejezetten elfogadták, ezért azt – az Átvevő részéről Eger MJV Önkormányzata Közgyűlésének jóváhagyó döntését követően - jóváhagyólag írják alá, az alulírott helyen és napon.

Eger, 2024. ……………………………. ……………………………….

…………………………………………………….

Heves Megyei Vízmű Zrt.

képviseletében:

Sasvári Szilárd

vezérigazgató

átruházó

…………………………………………………….

Eger Megyei Jogú Város Önkormányzata

képviseletében:

Vágner Ákos

polgármester

átvevő