

\_\_\_\_\_napirend

**ELŐTERJESZTÉS**

**a Heves Megyei Vízmű Zrt-vel kötendő megállapodásokról**

***Tisztelt Közgyűlés!***

A szigorú gazdálkodási és szabályozási feltételeknek történő megfelelés, valamint a zavartalan víziközmű szolgáltatás biztosítása érdekében, Eger Megyei Jogú Város Önkormányzata és a Heves Megyei Vízmű Zrt. közös megegyezéssel módosította a közöttük korábban fennálló üzemeltetési jogviszonyt. 2018. december 21-i hatállyal a gazdasági társaság a vagyonkezelési jogot visszaadta az önkormányzat részére és 2018. december 22-i határnaptól a közműves ivóvíz-, szennyvízelvezetési és tisztítási közszolgáltatást bérleti üzemeltetési szerződéses jogviszonyban látja el.

A bérleti üzemeltetési szerződés az alábbiakban szabályozza a tervszerű víziközmű-fejlesztéseket:

*„6.5. A tervszerű víziközmű-fejlesztéssel kapcsolatos rendelkezések*

*6.5.1. A víziközmű-fejlesztéssel kapcsolatos döntések meghozatala, a gördülő fejlesztési terv beruházási tervrészének előkészítése és jóváhagyásra történő benyújtása, illetve a jóváhagyott gördülő fejlesztési tervben foglalt vízközmű-fejlesztések megvalósítása az Önkormányzat joga és kötelessége.*

*6.5.2. A tervszerű víziközmű-fejlesztés tárgykörébe tartozó értéknövelő felújítások, rekonstrukciók finanszírozása elsősorban a vízközmű-szolgáltató által a bérleti-üzemeltetésbe adott víziközmű vagyon után fizetendő használati díj nyújt fedezetet.”*

A Heves Megyei Vízmű Zrt. 2024. december 05-én megküldte az Eger város területén a 2024. évben elvégzett víziközmű-felújítási munkák elvégzéséhez kapcsolódó megállapodás tervezeteket, melyeket önkormányzatunk is véleményezett (1. és 2. sz. melléklet).

Eger Megyei Jogú Város Polgármesteri Hivatalának Városüzemeltetési Irodája a szerződésben felsorolt, a Heves Megyei Vízmű Zrt. által elvégzett felújítási munkákat leigazolta, azok összhangban állnak a Magyar Energetikai és Közmű-szabályozási Hivatalhoz benyújtott gördülő fejlesztési tervvel.

A Heves Megyei Vízmű Zrt. 2024. december 05-én megküldte továbbá a Víziközmű-fejlesztési és Ellentételezési Alapról szóló 24/2023. (XII. 13.) EM rendelet 5. § (1) bekezdés alapján a rendelet 2. melléklete szerinti, a víziközmű szolgáltató által elkülönítetten kezelt, és kizárólag a víziközművek fenntartására fordítható összeg felhasználásáról és az elkészült létesítményeknek az Önkormányzat részére térítésmentesen történő tulajdonba adásáról szóló Megállapodás tervezetet (3. sz. melléklet) is.

Eger Megyei Jogú Város Polgármesteri Hivatalának Városüzemeltetési Irodája a szerződésben felsorolt, a Heves Megyei Vízmű Zrt. által elvégzett beruházásokat leigazolta, azok összhangban állnak a jogszabályi követelményekkel.

A víziközmű-szolgáltatásról szóló 2011. évi CCIX. törvény (Vksztv.) 6. § (1) bekezdése alapján víziközmű kizárólag az állam vagy települési önkormányzat tulajdonában állhat. Felek annak érdekében, hogy a jogszabályi rendelkezésnek eleget tegyenek, a 3. sz. melléklet szerinti Megállapodás útján állapodnak meg a víziközművek térítésmentes átadás-átvételéről.

**Kérem a Tisztelt Közgyűlést, hogy fogadja el az alábbi határozati javaslatokat.**

Eger, 2024. december 12.

**Vágner Ákos**

Eger Megyei Jogú Város

Polgármestere

**Határozati javaslatok:**

1. **Eger Megyei Jogú Város Önkormányzatának Közgyűlése elfogadja a Heves Megyei Vízmű Zrt. által Eger város területén nettó 26 297 000,- Ft + 7 100 190,- Ft ÁFA, azaz bruttó 33 397 190,- Ft (vállalkozói) díj ellenében elvégzett ivóvíz közmű-felújítási munkákat, amely a 2024-es bérleti díj terhére kerül elszámolásra, melynek fedezete a 2024. évi költségvetés II/129-es címszámán rendelkezésre áll. A Közgyűlés felhatalmazza a Polgármestert a határozat mellékletét képező Megállapodás-tervezet aláírására.**

**Felelős:**

**Vágner Ákos polgármester**

**Dr. Barta Viktor jegyző megbízásából**

**Lovász Imre városüzemeltetési irodavezető**

**Vincze Adrienn gazdasági irodavezető**

**Dr. Nagy – Holló Eszter jogi és hatásági irodavezető**

**Juhász Éva vagyongazdálkodási irodavezető**

**Sasvári Szilárd vezérigazgató, Heves Megyei Vízmű Zrt.**

**Határidő: 2024. december 31.**

1. **Eger Megyei Jogú Város Önkormányzatának Közgyűlése elfogadja a Heves Megyei Vízmű Zrt. által Eger város területén nettó 40 100 000,- Ft + 10 827 000,- Ft ÁFA, azaz bruttó 50 927 000,- Ft (vállalkozói) díj ellenében elvégzett szennyvíz közmű-felújítási munkákat. A felújítás bruttó értékéből 48 407 320 Ft a 2024. évi költségvetés II/129-es címszámán rendelkezésre áll. A kötelezettségvállaláshoz hiányzó bruttó 2 519 680 Ft fedezet biztosításához Eger Megyei Jogú Város Önkormányzatának Közgyűlése elrendeli az Önkormányzat 2024. évi költségvetésében a V/8/-/5/K Önkormányzati feladatellátás tartaléka (kötelező) előirányzatának csökkentését 2 519 680 Ft-tal, a II/129/2/7/K Vagyonnal kapcsolatos kiadások/Víziközmű fejlesztések használati díj terhére címszám előirányzatának egyidejű növelése mellett. A Közgyűlés felhatalmazza a Polgármestert a határozat mellékletét képező Megállapodás-tervezet aláírására.**

**Felelős:**

**Vágner Ákos polgármester**

**Dr. Barta Viktor jegyző megbízásából**

**Lovász Imre városüzemeltetési irodavezető**

**Vincze Adrienn gazdasági irodavezető**

**Dr. Nagy – Holló Eszter jogi és hatásági irodavezető**

**Juhász Éva vagyongazdálkodási irodavezető**

**Sasvári Szilárd vezérigazgató, Heves Megyei Vízmű Zrt.**

**Határidő: 2024. december 31.**

1. **Eger Megyei Jogú Város Önkormányzatának Közgyűlése elfogadja a Heves Megyei Vízmű Zrt. által készített,** **a Víziközmű-fejlesztési és Ellentételezési Alapról szóló 24/2023. (XII. 13.) EM rendelet 5. § (1) bekezdése alapján a rendelet 2. melléklete szerinti, a víziközmű szolgáltató által elkülönítetten kezelt, és kizárólag a víziközművek fenntartására fordítható összeg felhasználására, valamint az Önkormányzat részére térítésmentesen történő tulajdonba adására vonatkozó Megállapodás tervezetet. A Közgyűlés felhatalmazza a Polgármestert a víziközmű ingyenes átruházásáról szóló Megállapodás aláírására.**

**Felelős:**

**Vágner Ákos polgármester**

**Dr. Barta Viktor jegyző megbízásából**

**Lovász Imre városüzemeltetési irodavezető**

**Vincze Adrienn gazdasági irodavezető**

**Dr. Nagy – Holló Eszter jogi és hatásági irodavezető**

**Juhász Éva vagyongazdálkodási irodavezető**

**Sasvári Szilárd vezérigazgató, Heves Megyei Vízmű Zrt.**

**Határidő: 2024. december 31.**